Univerzita Pavla Jozefa Šafárika v Košiciach, Právnická fakulta

Katedra pracovného práva a práva sociálneho zabezpečenia

Podmienky absolvovania a priebežného hodnotenia

PRACOVNÉ PRÁVO II.

externé štúdium

Počas **štvrtej konzultácie dňa 15.11.2025** bude študentom zadaný test. Test obsahuje 20 otázok s dvoma možnosťami a bude hodnotený systémom „en bloc“ (t. zn. za správnu sa považuje len tá odpoveď, kde všetky možnosti sú označené správne). V prípade, ak študent nezíska z testu aspoň 11 bodov, alebo sa písania testu z dôvodov ospravedlniteľných vyučujúcim nezúčastní, bude mu umožnené napísať opravný test, ktorý mu bude daný v priebehu 13. týždňa zimného semestra; konkrétny čas a miestnosť písania opravného testu budú zverejnené na webovej stránke katedry.

Opravný test bude pozostávať taktiež z 20 otázok s dvoma možnosťami a bude rovnako hodnotený systémom „en bloc“. Ak študent ani z opravného testu nezíska aspoň 11 bodov, alebo sa opravného testu z akýchkoľvek dôvodov nezúčastní, nesplní podmienky priebežného hodnotenia a nebude mu umožnené vykonať skúšku. Zapíše sa mu hodnotenie „X“ a v ďalšom akademickom roku bude predmet opakovať. Ďalšie náhradné písanie opravného testu nebude umožnené.

Podmienkou prihlásenia sa na skúšku z predmetu Pracovné právo II. je absolvovanie minimálne 50 % rozsahu konzultácií predpísaných pre externé štúdium pre predmet Pracovné právo II. a úspešné zvládnutie priebežného hodnotenia.

**Poznámka**: Študent, ktorý má predmet Pracovné právo II. zapísaný ako opakovaný, alebo pokračuje v štúdiu po prerušení a konzultácie a priebežné hodnotenie z predmetu Pracovné právo II. už absolvoval v inom akademickom roku, **je povinný sa do dvoch týždňov od začatia semestra** informovať na Katedre PP a PSZ, či mu podmienka minulej účasti na konzultáciách a priebežné hodnotenie budú uznané.

Záverečné hodnotenie: ústna skúška.

V Košiciach september 2025

doc. JUDr. Marcel Dolobáč, PhD., univ. prof.

 vedúci katedry